Tárgyalja: Pénzügyi Bizottság                                             
Nyilvános ülés anyaga

Berettyóújfalu Város Önkormányzata Polgármesterétől
ELŐTERJESZTÉS

a Berettyóújfalu, Liszt Ferenc utca 15. szám alatti ingatlanra vonatkozó elővásárlási jog gyakorlására

Tisztelt Képviselő-testület!

A Berettyóújfalu, Liszt Ferenc u. 15. szám alatti, 5204/A helyrajzi számú lakóház megnevezésű ingatlan egy 62 m² területű önálló építmény. Az építmény Berettyóújfalu Város Önkormányzata 1/1 arányú tulajdonában álló, Berettyóújfalu, belterület 5204 hrsz.-ú ingatlanon áll, az önkormányzati ingatlanra földhasználati jog van bejegyezve az épület mindenkori tulajdonosa javára. 

A 2019. június 6-án kelt adásvételi szerződés szerint Veres Ildikó Julianna vevő a felépítmény tulajdonosaitól, Ballainé Krizsán Anikótól, kk. Ballai Annától (törvényes képviselője: Ballainé Krizsán Anikó) és kk. Ballai Balázstól (törvényes képviselője: Győry Bence Attila) vétel jogcímén meg kívánja vásárolni az ingatlant, és mivel az Önkormányzatnak földhasználati jog alapján elővásárlási joga van, kérik, hogy az Önkormányzat nyilatkozzon arról, hogy elővásárlási jogával kíván-e élni.

Az adásvételi szerződés szerint az ingatlan tulajdonosai 7.000.000-Ft vételáron adják el a vevőnek az ingatlant. A vevő a szerződés alírásakor 300.000.-Ft vételárelőleget megfizetett. A fennmaradó vételár a szerződés gyámhatósági jóváhagyását követően kerül kifizetésre.   

A Polgári Törvénykönyv (Ptk.) 5:20. § alapján, ha a föld és a rajta álló épület tulajdonjoga elválik, a földtulajdonost az épületre, az épület tulajdonosát a földre elővásárlási jog illeti meg.

Jelen esetben az Önkormányzatnak, mint az 5204 hrsz.-ú ingatlan tulajdonosának elővásárlási joga van az ingatlanán álló felépítményre.

Ha a tulajdonos harmadik személytől olyan vételi ajánlatot kap, amelyet el kíván fogadni, az ajánlat elfogadása előtt köteles az ajánlatot teljes terjedelemben közölni az elővásárlásra jogosulttal. 

Amennyiben az Önkormányzat élni kíván az elővásárlási jogával, akkor a vételi ajánlatban foglalt 7.000.000-Ft áron megvásárolhatná az épületet, azaz a szerződésben a vevő helyébe lépne. 

A határozati javaslat arra irányul, hogy az Önkormányzat ne éljen elővásárlási jogával.  
Az előterjesztéshez egy határozati javaslat tartozik.

Berettyóújfalu, 2019. június 13.
                                                                                    
                                                   Muraközi István
                                                     polgármester

HATÁROZATI JAVASLAT

Berettyóújfalu Város Önkormányzata, mint a Berettyóújfalu belterület 5204/A hrsz.-ú, természetben a 4100 Berettyóújfalu, Liszt Ferenc utca 15. szám alatti lakóház megnevezésű ingatlan vonatkozásában a Polgári Törvénykönyv 5:20. § alapján elővásárlásra jogosult kinyilvánítja, hogy az ingatlan tekintetében elővásárlási jogával nem kíván élni.   

Határidő:  	azonnal
Felelős:      Muraközi István polgármester